laion/Wikipedia-Exotic huggingface dataset:
ჰიჯაზი

ჰიჯაზი ასევე ალ-ჰიჯაზი (არაბ. الحجاز, თარგმანში "ბარიერი") — საუდის არაბეთის ისტორიული რეგიონი. დასავლეთიდან ესაზღვრება წითელი ზღვა, ჩრდილოეთიდან იორდანია, აღმოსავლეთიდან ნეჯდი, ხოლო სამხრეთიდან ასირი. მისი მთავარი ქალაქია ჯიდა, თუმცა ის უფრო ცნობილია მუსლიმანებისთვის წმინდა ქალაქებით: მექათი და მედინათი. რეგიონს ეწოდება ბარიერი, რადგან ის ყოფს ნაჯდს თიჰამასგან. მას ასევე უწოდებენ "დასავლეთ პროვინციასაც". ჰიჯაზის მოსახლეობას აქვს გარკვეული სეპარატისტული გრძნობები და ისინი თავს დანარჩენი არაბეთისგან ცალკე განიხილავენ. ჰიჯაზი არის არაბეთის ნახევარკუნძულზე ყველაზე მეტად კოსმოპოლიტური რეგიონი. ჰიჯაზური არაბულის დიალექტი ახლოსაა ეგვიპტურ არაბულთან. 1916 წელს გამოცხადდა ჰიჯაზის დამოუკიდებლობა. 1924 წელს ის დაიპყრო ნეჯდის მმართველმა - აბდალაზიზ ას-საუდმა, რის შემდეგაც, 1932 წელს, საუდის არაბეთი შეიქმნა. Mackey, Sandra. The Saudis: Inside the Desert Kingdom. Updated Edition. Norton Paperback. W.W. Norton and Company, New York. 2002 (first edition: 1987). ISBN 0-393-32417-6 pbk. ↑ (2001) Merriam-Webster's Geographical Dictionary, გვ. 479. ISBN 0 87779 546 0. ციტირების თარიღი: 17 March 2013.  ↑ Mackey, p. 101. "The Western Province, or the Hijaz[...] ↑ Oman, UAE & Arabian Peninsula, გვ. 316.  ↑ Britain and Saudi Arabia, 1925-1939: The Imperial Oasis, გვ. 12.  ↑ Dialect, Culture, and Society in Eastern Arabia: Glossary. Clive Holes (2001).
მაიკლ ემეტ უოლში

მაიკლ ემეტ უოლში (ინგლ. Michael Emmet Walsh; დ. 22 მარტი, 1935, ოგდენსბურგი - 19 მარტი 2024) — ამერიკელი მსახიობი. მონაწილეობა აქვს მიღებული 200-ზე მეტ კინო და სატელევიზიო პროდუქტში. ვიკისაწყობში არის გვერდი თემაზე: მაიკლ ემეტ უოლში მაიკლ ემეტ უოლში კინოფილმების ინტერნეტ-მონაცემთა ბაზაში
ვალტერ სალისი

ვალტერ სალისი (პორტ. Walter Salles; დ. 12 აპრილი, 1956, რიო-დე-ჟანეირო) — ბრაზილიელი რეჟისორი და პროდიუსერი. არის ცნობილი ბრაზილიელი ბანკირისა და ფინანსისტის, ვალტერ მორეირა სალისის შვილი. 1998 - ცენტრალური სადგური (Central do Brasil) 2001 - მზის მეორე მხარე (Abril Despedaçado) 2004 - მოტოციკლისტის დღიურები (Diários de Motocicleta) 2012 - გზაზე (On the Road) შეგიძლიათ იხილოთ მედიაფაილები თემაზე „ვალტერ სალისი“ ვიკისაწყობში. Walter Salles კინოფილმების ინტერნეტ-მონაცემთა ბაზაში
როდრიგუ სანტორუ

როდრიგუ სანტორუ (პორტ. Rodrigo Santoro; დ. 22 აგვისტო, 1975, პეტროპოლისი ) — ბრაზილიელი მსახიობი. 2000-იანი წლებიდან მონაწილეობა აქვს მიღებული პოპულარულ კინოებსა და სერიალში „დაკარგული“. ვიკისაწყობში არის გვერდი თემაზე: როდრიგუ სანტორუ როდრიგუ სანტორუ კინოფილმების ინტერნეტ-მონაცემთა ბაზაში
გიორგი VI (იმერეთის მეფე)

გიორგი VI (გ. 22 თებერვალი, 1720) — იმერეთის მეფე 1703–1711 წწ., 1712–1713 წწ., 1714–1716 წწ., 1719–1720 წწ., ალექსანდრე IV-ის ძე. 1703 წელს ოსმალთა დახმარებით გამეფდა, მაგრამ იმერეთს ფაქტობრივად გიორგი-მალაქია აბაშიძე განაგებდა, რომელიც ქართულ ისტორიოგრაფიაში დამკვიდრებული ტრადიციით გიორგი V-დ ითვლება. გიორგი VI-ს მხარს უჭერდა ქართლის სამეფო სახლი და იმერელ ფეოდალთა დიდი ნაწილი. 1707 წელს გიორგი VI-მ დაამარცხა აბაშიძე და მეფობა დროებით განიმტკიცა. 1711 ფეოდალთა ერთმა ჯგუფმა გიორგი VI გადააყენა და მამია III გურიელი გაამეფა. გიორგი VI ჯერ ქართლში გადავიდა ვახტანგ ბატონიშვილთან (ვახტანგ VI), ხოლო მერე ახალციხეში ფაშისთვის დახმარების სათხოვნელად. 1712 წელს ჩხარის ბრძოლაში გიორგი VI-მ დაამარცხა მამია III გურიელი და კვლავ დაიკავა ტახტი, მაგრამ ურჩმა ფეოდალებმა 1713 წელს ისევ მამია გურიელი გაამეფეს. გურიელი მალე გარდაიცვალა (1714) და იგი მისმა შვილმა გიორგი გურიელმა შეცვალა. 1714 წელს ოსმალთა დახმარებით გიორგი VI-მ ისევ დაიბრუნა ტახტი, მაგრამ 1716 ბეჟან დადიანმა და სხვა თავადებმა ახალციხის ფაშას დახმარებით სიმონეთის ბრძოლაში დაამარცხეს გიორგი VI და იძულებული გახდა ჯერ ახალციხეში, შემდეგ კი სტამბოლში წასულიყო. 1719 წელს ოსმალთა დახმარებით გიორგი VI კვლავ გამეფდა. ბეჟან დადიანის, შოშიტა III რაჭის ერისთავისა და ზურაბ აბაშიძის წაქეზებით სიმონ აბაშიძემ გიორგი VI ვერაგულად მოაკვლევინა. ჩხატარაიშვილი ქ., ქართული საბჭოთა ენციკლოპედია, ტ. 3, თბ., 1978. — გვ. 161. ჩხატარაიშვილი ქ., ენციკლოპედია „საქართველო“, ტ. 2, თბ., 2012. — გვ. 21-22.
სვიატოსლავ ბელზა

სვიატოსლავ ბელზა (დ. 26 აპრილი, 1942, ჩელიაბინსკი — გ. 3 ივნისი, 2014.) — რუსი ლიტერატურათმცოდნე, მუსიკალური და ლიტერატურული კრიტიკოსი. აგრეთვე იყო პუბლიცისტი, მუსიკათმცოდნე და ტელეწამყვანი. მიჰყავდა გადაცემა რუსეთის ტელეარხ „კულტურაზე“. იყო ბუნინის სახელობის პრემიის ჟიურის თავმჯდომარე. საიტზე peoples.ru იანდექსის ლექსიკონში დაარქივებული 2010-01-06 საიტზე Wayback Machine. ბიოგრაფია დაარქივებული 2008-04-12 საიტზე Wayback Machine. ↑ Скончался Святослав Бэлза. დაარქივებულია ორიგინალიდან — 2014-06-07. ციტირების თარიღი: 2014-06-03.
აღნაგობა (უფლება)

აღნაგობა — მიწის ნაკვეთის გადაცემა ვადიან სარგებლობაში ამ ნაკვეთზე ან მის ქვეშ რაიმე ნაგებობის აღმართვის უფლებით. ასევე, ამ უფლების გასხვისების, მემკვიდრეობით გადაცემის, თხოვების, გაქირავების უფლება. აღნაგობის უფლება შეიძლება გავრცელდეს მიწის ნაკვეთის იმ ნაწილზე, რომელიც არ არის აუცილებელი აღნაგობისათვის, მაგრამ იძლევა ნაგებობით უკეთ სარგებლობის შესაძლებლობას. აღნაგობის უფლების ვადა მხარეთა შეთანხმებით განისაზღვრება, რომელიც არ უნდა აღემატებოდეს 99 წელს. უზუფრუქტი სერვიტუტი საქართველოს „სამოქალაქო კოდექსი“, მუხლი 233.1, 233.3 აღნაგობის უფლების ცნება და შინაარსი
უზუფრუქტი (უფლება)

უზუფრუქტი — უფლება სხვისი ქონებითა და მისი შემოსავლით სარგებლობისა იმ პირობით, თუ ამ ქონებას არაფერი დააკლდება; უძრავი ნივთის გადაცემა სხვა პირის სარგებლობაში. პირი უფლებამოსილია, როგორც მესაკუთრემ, გამოიყენოს ეს ნივთი და არ დაუშვას მესამე პირთა მიერ მისით სარგებლობა, თუმცა მესაკუთრისაგან განსხვავებით, მას არ აქვს ამ ნივთის გასხვისების, დაგირავების ან მემკვიდრეობით გადაცემის უფლება. ამ ნივთის გაქირავების ან გადაცემისთვის საჭიროა მესაკუთრის თანხმობა. უზუფრუქტის გაუქმების შემდეგ მესაკუთრე ხდება არსებული ქირავნობის ან იჯარის ურთიერთობის მონაწილე; უზუფრუქტი შეიძლება იყოს სასყიდლიანი და უსასყიდლო, დროებითი ან მისი მიღების (უზუფრუქტუარის) სიცოცხლის ხანგრძლივობის მანძილზე. აღნაგობა სერვიტუტი საქართველოს „სამოქალაქო კოდექსი“, მუხლი 242, 244. სანივთო და ვალდებულებითი უფლებების გამიჯვნა
სერვიტუტი (უფლება)

სერვიტუტი — მიწის ნაკვეთის ან სხვა უძრავი ქონების, სხვა მიწის ნაკვეთის ან სხვა უძრავი ქონების მესაკუთრის სასარგებლოდ გამოყენება. როცა ამ მესაკუთრეს უფლება აქვს ცალკეულ შემთხვევაში ისარგებლოს ამ ნაკვეთით, ან აიკრძალოს ამ ნაკვეთზე ზოგიერთი მოქმედების განხორციელება, ან/და გამოირიცხოს დატვირთული ნაკვეთის მესაკუთრის ზოგიერთი უფლების გამოყენება სხვა ნაკვეთის მიმართ . აღნაგობა უზუფრუქტი საქართველოს „სამოქალაქო კოდექსი“, მუხლი 247. სერვიტუტი დაარქივებული 2016-03-04 საიტზე Wayback Machine.
ტაჰო

ტაჰო (ინგლ. Lake Tahoe) — მტკნარწყლიანი ტბა ჩრდილოეთ ამერიკაში, აშშ-ის დასავლეთ ნაწილში. ადმინისტრაციული თვალსაზრისით, მოქცეულია კალიფორნიისა და ნევადის შტატების საზღვარზე. მდებარეობს სიერა-ნევადის მთებში, ზღვის დონიდან 1899 მ სიმაღლეზე. ფართობი 495 კმ², წყლის მოცულობა 151 კმ³, საშუალო სიღრმე 305 მ, მაქსიმალური სიღრმე 501 მ. მყინვარულ-ტექტონიკური წარმოშობისაა. ტბის ქვაბული წარმოიშვა დაახლოებით 2 მლნ. წლის წინ. ტბის მთელ პერიმეტრზე გადის ავტოგზები. სანაპირო ხაზის დიდი ნაწილი მოქცეულია კალიფორნიის შტატის პარკების ფარგლებში. ტაჰო — ჩრდილოეთ ამერიკის უდიდესი ალპური ტბაა. აშშ-ის ტბებს შორის ტაჰო მაქსიმალური სიღრმით მეორე ადგილზეა. დასვენებისა და ტურიზმის რაიონია. ცნობილია თავისი სუფთა წყლით. კალიფორნიისა და ნევადის შტატების მთავარი ღირსშესანიშნავი ობიექტია. ერთვის მრავალრიცხოვანი შენაკადები, გამოედინება მდინარე ტრეკი, რომელიც მიედინება ჩრდილო-აღმოსავლეთისაკენ ქალაქ რინოს გავლით და ერთვის პირამიდის ტბას. ტბა პირველად მოინახულა მოგზარმა ჯონ ფრიმონტმა 1844 წლის 14 თებერვალს. მსოფლიოს უღრმესი ტბების სია ტაჰო — სტატია ენციკლოპედია ბრიტანიკიდან (ინგლისური)
სტოკერი

სტოკერი (ინგლ. Stoker) — ჩან ვუკ პარკი პირველი ინგლისურენოვანი ფილმი. გამოვიდა 2013 წელს. ეს იყო უკანასკნელი ფილმი, რომლის პროდიუსერიც იყო ტონი სკოტი. ის ამ ფილმის გამოსვლის შემდეგ გარდაიცვალა. მია ვაშიკოფსკა — ინდია სტოკერი მეთიუ გუდი — ჩარლი სტოკერი ნიკოლ კიდმანი — ეველინ სტოკერი დერმო მარლონი — რიჩარდ სტოკერი ჯეკი უივერი — ჯინ სტოკერი ოფიციალური საიტი „Stoker“ — კინოფილმების ინტერნეტ-მონაცემთა ბაზა (ინგლისური) „Stoker“ — Allmovie-ზე „Stoker“ — Rotten Tomatoes
მია ვაშიკოფსკა

მია ვაშიკოფსკა (ინგლ. Mia Wasikowska; (/ˌvʌʃɪˈkɒfskə/ VUSH-i-KOF-skə; დ. 14 ოქტომბერი, 1989, კანბერა) — ავსტრალიელი მსახიობი. მია ვაშიკოფსკა დაიბადა და გაიზარდა კანბერაში, ავსტრალიაში, ფოტოგრაფების, ჯონ რიდისა და მაჟენა ვაშიკოფსკას ოჯახში. 8 წლის ასაკში ვაშიკოფსკას ოჯახი საცხოვრებლად გადავიდა პოლონეთში. მისი დებიუტი კინოში შედგა ავსტრალიურ ტელესერიალში „წმინდანები“ 2004 წელს. 2006 წელს მონაწილეობა მიიღო პირველ სრულმეტრაჟიან ფილმში „უბნის ქაოსი“. იგი საერთაშორისო მასშტაბით ცნობილი გახდა 2010 წლიდან, მას შემდეგ რაც მონაწილეობა მიიღო ტიმ ბარტონის ფილმში „აილისა საოცრებათა ქვეყანაში“. იმავე წელს ითამაშა ფილმში „ბავშვები კარგად არიან“, რისთვისაც გადაეცა ჰოლივუდის კინოფესტივალის ჯილდო. 2015 წელს მონაწილეობდა გილერმო დელ ტოროს ფილმში „ალისფერი პიკი“, ხოლო მომდევნო წელს კვლავ განასახიერა ალისას როლი ფილმში „ალისა სარკის მიღმა“. ვიკისაწყობში არის გვერდი თემაზე: მია ვაშიკოფსკა მია ვაშიკოფსკა კინოფილმების ინტერნეტ-მონაცემთა ბაზაში მია ვაშიკოფსკა — AllMovie მია ვაშიკოფსკა — Rotten Tomatoes მია ვაშიკოფსკა — TV Guide ↑ „Lynn Hirschberg's Screen Tests: Mia Wasikowska“. W. 15 მარტი, 2011. ციტირების თარიღი: 15 მარტი, 2011. შეამოწმეთ თარიღის პარამეტრი |accessdate= და |date=-ში (დახმარება) ↑ Waterman, Lauren (მარტი, 2010). „Mia Wasikowska is a Beautiful Dreamer“. Teen Vogue. დაარქივებულია ორიგინალიდან — 4 თებერვალი, 2010. ციტირების თარიღი: 1 თებერვალი, 2010. შეამოწმეთ თარიღის პარამეტრი |accessdate=, |date=, და |archivedate=-ში (დახმარება) ↑ Maltin, Leonard; Maltin, Jessie. (22 ივნისი, 2018) Maltin on Movies #186: Mia Wasikowska. Nerdist Industries. Legendary Entertainment. დაარქივებულია ორიგინალიდან — 2018-06-22. ციტირების თარიღი: 23 ივნისი, 2018. ↑ Buckman, Adam (6 March 2008). „Sophie's flipped out tale“. New York Post. დაარქივებულია ორიგინალიდან — 3 აგვისტო 2009. ციტირების თარიღი: 31 იანვარი, 2009. შეამოწმეთ თარიღის პარამეტრი |accessdate=-ში (დახმარება) ↑ Dow, Steve (31 October 2015). „Crimson Peak's Mia Wasikowska in sharp focus“. The Saturday Paper. ციტირების თარიღი: 1 მ2აისი, 016. შეამოწმეთ თარიღის პარამეტრი |accessdate=-ში (დახმარება) ↑ Reid, John. (2004)Fishman: A Fine Art Discovery. fishman.com. დაარქივებულია ორიგინალიდან — 2 აპრილი, 2012. ციტირების თარიღი: 12 დეკემბერი, 2010. ↑ „2010 Fenner Conference Exhibition: Contested Landscapes of Western Sydney“. fieldstudies.com.au. 28 ივნისი, 2010. დაარქივებულია ორიგინალიდან — 30 დეკემბერი, 2012. ციტირების თარიღი: 12 დეკემბერი, 2010. შეამოწმეთ თარიღის პარამეტრი |accessdate=, |date=, და |archivedate=-ში (დახმარება)
ჯეკი უივერი

ჯეკი უივერი (ინგლ. Jacki Weaver; დ. 25 მაისი, 1947, სიდნეი) — ავსტრალიელი თეატრის, კინოსა და ტელევიზიის მსახიობი. მიღებული აქვს ოსკარის ორი ნომინაცია მეორეხარისხოვანი როლებისთვის. უივერი არის ავსტრალიური ახალი ტალღის სიმბოლო. შეგიძლიათ იხილოთ მედიაფაილები თემაზე „ჯეკი უივერი“ ვიკისაწყობში. ჯეკი უივერი კინოფილმების ინტერნეტ-მონაცემთა ბაზაში
სალო, ანუ სოდომის 120 დღე

სალო, ანუ სოდომის 120 დღე (იტალ. Salò o le 120 giornate di Sodoma) — პიერ პაოლო პაზოლინის უკანასკნელი კინოფილმი, რომელიც გამოვიდა 1975 წელს. გადაღებულია მარკიზ დე სადის „სოდომის 120 დღის“ მიხედვით. პაზოლინიმ მარკიზ დე სადის რომანის მოქმედება 1944–45 წლებში ფაშისტურ სალოს რესპუბლიკაში გადმოიტანა, სადაც ადამიანთა ჯგუფები „უმაღლესი საზოგადოებიდან“ ამცირებენ, მასხარად იგდებენ, აწვალებენ ჭაბუკებსა და გოგონებს. ეს ეგზეკუცია ოთხი თვე გრძელდება. უფროსებისთვის ეს თავიანთი სულმდაბალი ინსტინქტების დაკმაყოფილების უკანასკნელი საშუალებაა, ხოლო ახალგაზრდა ადამიანებისთვის — თავიანთი სიჭაბუკისა და სიცოცხლის სურვილისთვის მიზღვა. ფილმის მოქმედება ვითარდება ჩრდილოეთ იტალიაში, სალოს რესპუბლიკაში, სადაც ადგილი აქვს იტალიური ფაშიზმის უკანასკნელ დღეებს. ფილმი ოთხი ნაწილისაგან შედგება, რომელიც ინსპირირებულია დანტე ალიგიერის „ღვთაებრივი კომედიის“ ნაწარმოებით. ფილში მონაწილეობენ: პაოლო ბონაჩელი, ალდო ვალეტი და სხვა. კომპოზიტორი ენიო მორიკონე. ჩიკაგოს კინოკრიტიკოსთა ასოციაციამ „სალო, ანუ სოდომის 120 დღე“ 100 საშინელებათა ფილმთა შორის 65 ადგილზე გაიყვანა 2006 წელს, გარდა ამისა, მასზე სტატია დაიწერა The Penguin Encyclopedia of Horror and the Supernatural-ში (1986). „სალო, ანუ სოდომის 120 დღე“ — კინოფილმების ინტერნეტ-მონაცემთა ბაზა (ინგლისური) „სალო, ანუ სოდომის 120 დღე“ — TCM-ის მონაცემთა ბაზაში „სალო, ანუ სოდომის 120 დღე“ — Rotten Tomatoes
ოლიმპ-2

სტადიონი „ოლიმპ-2“ (ყოფილი „როსსელმაში“) — საფეხბურთო სტადიონი რუსეთში, ქალაქ დონის როსტოვში. აშენდა 1939 წელს. 50-იან წლებში ის იყო საბჭოთა კავშირში სიდიდით მეცხრე სტადიონი: იქ ეტეოდა 32 000 მაყურებელი (ორიარუსიანი ტრიბუნების ხარჯზე, შემდეგ მეორე იარუსი აიღეს). დღეს სტადიონი გაანგარიშებულია 15 840 კაცზე, მინდვრის ზომები კი არის 105х68. იგი აღჭურვილია ბუნებრივი გაზონის გათბობის სისტემით. რეკონსტრუქციის შემდეგ სტადიონზე დაეტევა 30 000 გულშემატკივარი. სტადიონზე დაყენებულია სადრენაჟე სისტემა REHAU RAUPLEN, რომლის საერთო სიგრძეა 1000 მ, დაახლოებით 100 მ სიგრძის საკანალიზაციო მილები AWADUCT და 10 საკანალიზაციო ჭა AWASCHACHT. ბუნებრივი გაზონის გათბობა ხდება REHAU RAUTHERM S სისტემის საშუალებით (გამოყენებულია 35 000 მ მილები). საფეხბურთო კლუბ როსტოვის ოფიციალური საიტი დაარქივებული 2016-02-10 საიტზე Wayback Machine. (რუსული)
ფაუ-1

„ფაუ-1“, V-1 (A-2, Fi-103, „Fieseler -103“, FZG 76) — მფრინავი რაკეტა, რომელიც ირიცხებოდა გერმანიის შეიარაღებულ ძალებში მეორე მსოფლიო ომის დროს. ფაუ-1 აღჭურვილი იყო რეაქტიული ძრავით. წონა 750-1000 კგ. ფრენის სიშორე 250 კმ., მოგვიანებით გაიზარდა 400 კმ-მდე. ვიკისაწყობში არის გვერდი თემაზე: ფაუ-1 V-1 Launch Site დაარქივებული 2007-09-28 საიტზე Wayback Machine. The V-Weapons, from Marshall Stelzriede's Wartime Story website with June 1944 UK/US news reports on V-1 attacks Fi-103/V-1 "Buzz Bomb", from the Luftwaffe Resource Center website, hosted by The Warbirds Resource Group; with 42 photos The Lambeth Archives, includes a sound recording of an incoming V-1, circa 1944
ფილიპე VI

მისი სამეფო უმაღლესობა დონ ფილიპე ხუან პაბლო ალფონსო დე ტოდოს ლოს სანტოს დე ბურბონ ი გრესია (ესპ. Su Alteza Real Don Felipe Juan Pablo Alfonso de Todos los Santos de Borbón y Grecia; დ. 30 იანვარი 1968, მადრიდი) — ესპანეთის მეფე, ხუან კარლოს I-ისა და სოფიას მესამე შვილი. ჟირონის, ვიანისა და ასტურიის პრინცი. სერვერის გრაფი, ბალგერის სენიორი. 2014 წლის 2 ივნისს ესპანეთის პრემიერ-მინისტრმა მარიანო რახოიმ პირდაპირ ეთერში განაცხადა, რომ ესპანეთის მეფე ხუან კარლოსი გადადგა და ტახტი თავის ვაჟიშვილს, ფილიპეს დაუთმო ასევე აღნიშნა, რომ „ესპანეთის კონსტიტუციის შესაბამისად უნდა მიიღონ სპეციალური კანონი, რომელიც ფილიპეს ტახტზე ასვლას დააკანონებს“, „ესპანეთის პარლამენტის მალე დაამტკიცებს კანონს რომელიც პრინც ფილიპეს ესპანეთის მეფედ გამოაცხადებს“. 2014 წლის 19 ივნისს ესპანეთის მეფედ ოფიციალურად აკურთხეს და უწოდეს ფილიპე VI. ვიკისაწყობში არის გვერდი თემაზე: ფილიპე VI The Spanish Monarchy Prince of Asturias Foundation დაარქივებული 2006-08-07 საიტზე Wayback Machine. The Ancestry of Letizia Ortiz Rocasolano (b. 1972) Prince of Asturias Family Tree დაარქივებული 2009-05-03 საიტზე Wayback Machine. The title of Prince of Asturias (in Spanish) ↑ ესპანეთის მეფე ხუან კარლოსი გადადგა ↑ Король Испании Хуан Карлос I объявил о решении отречься от престола ↑ ესპანეთში ახალი მეფის კურთხევის ცერემონია გაიმართა
შელანის ტბა

შელანი (ინგლ. Lake Chelan) — ტბა აშშ-ში, ვაშინგტონის შტატში. მდებარეობს კასკადოვან მთებში, ზღვის დონიდან 335 მ სიმაღლეზე. ფართობი 135 კმ², საშუალო სიღრმე 144 მ, მაქსიმალური სიღრმე 453 მ. წარმოადგენს ვაშინგტონის შტატის უდიდეს ბუნებრივი წარმოშობის ტბას. აშშ-ის ტბებს შორის შელანი მაქსიმალური სიღრმით მესამე ადგილზეა. ტბიდან გამოედინება მდინარე შელანი, ერთვის მდინარე სტეჰეკინი. პოპულარული ტურისტული ობიექტია. ტბის სამხრეთ-აღმოსავლეთ დაბოლოებაზეა ქალაქი შელანი, ხოლო ჩრდილო-დასავლეთ ნაწილში — ქალაქი სტეჰეკინი. მსოფლიოს უღრმესი ტბების სია შელანის ტბა — სტატია ენციკლოპედია ბრიტანიკიდან (ინგლისური)
ხუან-დე-ფუკა

ხუან-დე-ფუკა (ინგლ. Strait of Juan de Fuca) — სრუტე კუნძულ ვანკუვერსა (კანადა) და ოლიმპიკის ნახევარკუნძულს (აშშ) შორის. აერთებს პიუჯეტ-საუნდის ყურესა და ჯორჯიის სრუტეს წყნარი ოკეანის ღია ნაწილთან. სიგრძე 153 კმ, სიგანე 18-27 კმ. ნაპირები კლდოვანია, ფლატოვანი. ხუან-დე-ფუკა აშშ-კანადის საერთაშორისო სასაზღვრო ხაზის ნაწილია. წყნარი ოკეანის მხრიდან სრუტის საზღვარია ფლატერნის კონცხს, კუნძულ ტატუშსა (ვაშინგტონის შტატი) და კარმანის კონცხს (კუნძული ვანკუვერი) შორის არსებული ხაზი. სრუტის გავლით არსებული საზღვაო ხაზი დავის საგანია ამერიკის შეერთებულ შტატებსა და კანადას შორის. სრუტეში მოქცევის დინების სიჩქარეა 4-8 კმ/სთ. ხუან-დე-ფუკას გავლით გადის საზღვაო გზა კანადისა (ვიქტორია, ვანკუვერი) და აშშ-ის (სიეტლი, ტაკომა) ნავსადგურებში. სრუტეს სახელი უწოდა ჩარლზ უილიამ ბარკლიმ ესპანელი ზღვაოსნისა და ლოცმანის ხუან დე ფუკას პატივსაცემად 1787 წელს. 1789-1791 წლებში სრუტე შეისწავლა რამდენიმე ესპანელმა ზღვაოსანმა. ხუან-დე-ფუკა — სტატია ენციკლოპედია ბრიტანიკიდან (ინგლისური)
მეოთხე კოალიციის ომი

მეოთხე კოალიციის ომი — ევროპის დიდი სახელმწიფოების (რუსეთი, პრუსია, ინგლისი) ბრძოლა ნაპოლეონის საფრანგეთისა და მისი მოკავშირეების წინააღმდეგ 1806-1807 წლებში. თავდაპირველად პრუსიის სამეფო დაესხა თავს საფრანგეთს. იენა-აუერშტედტის ბრძოლაში ნაპოლეონმა დაამარცხა პრუსიელები და 1806 წლის 12 ოქტომბერს ბერლინში შეიჭრა. 1806 წლის დეკემბერში ომში ჩაება რუსეთის იმპერია. ნაპოლეონის მიერ პოლონეთისა და აღმოსავლეთ პრუსიის კამპანიის წამოწყების მიზანი იყო რუსეთის იმპერიის დამარცხება. იმპერატორმა ექვს თვეში მიაღწია მიზანს. მთელი ამ ხნის განმავლობაში (1806 წლის ზამთარი – 1807 წლის ზაფხული) მძიმე ბრძოლები მიმდინარეობდა. 1806 წლის დეკემბერში გამართულმა ჩარნოვოს, გოლიმინის და პულტუსკის სასტიკმა ბრძოლებმა გამარჯვებული ვერ გამოავლინეს. ზამთრის კამპანიის გენერალური ბრძოლა გაიმართა პროისიშ-აილაუსთან 1807 წლის იანვარში. საფრანგეთისა და რუსეთის ძირითად არმიებს შორის გამართულ სისხლიან ბროლაში გამარჯვებული არ გამოვლენილა (პირველად თავის კარიერაში ნაპოლეონმა გადამწყვეტ წარმატებას ვერ მიაღწია). მას შემდეგ, რაც რუსული არმიის მეთაურმა ლ. ბენინგსენმა ღამით უკან დაიხია, ნაპოლეონმა თავი გამარჯვებულად გამოაცხადა. ორივე მხარე სამი თვის განმავლობაში იბრძოდა უშედეგო ბრძოლაში. საბოლოოდ მაისის თვეში ბრძოლა დასრულდა. ამ პერიოდში რუსეთის იმპერიამ თავისი ჯარისკაცები გადაიყვანა ოსმალეთის იმპერიასთან წამოწყებული ომის ფრონტზე. ნაპოლეონმა ამით რიცხობრივი უპირატესობა მოიპოვა. საგაზაფხულო კამპანიის დროს მას 190 000 ჯარისკაცი ჰყავდა 100 000 რუსი ჯარისკაცის წინააღმდეგ. ჰეილსბერგის ბრძოლაში ბენინგსენმა შეუტია ფრანგებს, მაგრამ ფრიდლანდის ბრძოლაში რიცხობრივმა უპირატესობამ გადამწყვეტი როლი ითამაშა. ნაპოლეონის 85 000-იანმა არმიამ რუსეთის 60 000-იან ჯარს მძიმე მარცხი აგემა. Robert Asprey. The Reign of Napoleon Bonaparte (Chs. 1-8) Basic Books, New York, NY (2001) ISBN 0-465-00482-2 David G. Chandler. Jena 1806: Napoleon destroys Prussia Osprey Publishing, Oxford (1993) ISBN 1-855-32285-4 David G. Chandler. The Campaigns of Napoleon (Chs. 39-54) Scribner, New York, NY (2nd edn. 1973) ISBN 0-025-23660-1 Vincent J. Esposito and John R. Elting. A Military History and Atlas of the Napoleonic Wars (Pgs. 57-83) Greenhill Books, London (Revised 1999) ISBN 1-85367-346-3 Frederick Kagan (2007). The End of the Old Order: Napoleon and Europe, 1801-1805. Da Capo Press. pp. 141ff. Paul W. Schroeder, (1994) The Transformation of European Politics 1763-1848 (1994) pp 287-333
ტომას ფერფაქსი

ტომას ფერფაქსი, ბარონი კამერონი (ინგლ. Thomas Fairfax, Lord of Cameron; დ. 17 იანვარი, 1612 — გ. 12 დეკემბერი, 1671) — ლორდი, ინგლისის პოლიტიკური მოღვაწე. ახალი მოდელის არმიის მეთაური ინგლისის რევოლუციის პერიოდში. სწავლობდა კემბრიჯში, შემდეგ მსახურობდა ჰოლანდიაში მდებარე არმიაში. სამშობლოში დაბრუნების შემდეგ შეუერთდა ოპოზიციას, რომელიც აპროტესტებდა ჩარლზ I-ის მმართველობას. Cotterill, Anne (2004), Digressive voices in early modern English literature, Oxford University Press, p. 110, ISBN 978-0-19-926117-8 cites Gibbs, M. A. (1938), The Lord General: A life of Thomas Fairfax, Drummond, p. 4 Fairfax, Thomas; Reed, Edward Bliss (1909), The poems of Thomas, third lord Fairfax from Ms. Fairfax 40 in the Bodleian library, Oxford, New Haven, Conn.: Pub. under the auspices of Yale university, http://archive.org/details/poemsofthomasthi00fair Helms, M. W.; Cruickshanks, Eveline (1983), „Fairfax, Thomas, 3rd Lord Fairfax of Cameron [S] (1612-71), of Nun Appleton, Yorks.“, Henning, B.D., The History of Parliament: the House of Commons 1660-1690, Boydell and Brewer, http://www.historyofparliamentonline.org/volume/1660-1690/member/fairfax-thomas-1612-71
ადამს-ლეიკი

ადამს-ლეიკი (ინგლ. Adams Lake) — მყინვარული ტბა კანადაში, ბრიტანეთის კოლუმბიაში. ფართობი 137 კმ². მდებარეობს ზღვის დონიდან 404 მ სიმაღლეზე. მაქსიმალური სიღრმე 457 მ. ფიორდისებრი, წაგრძელებული და ვიწრო ფორმისაა. პოპულარული ტურისტული ობიექტია. ტბაში ბინადრობს თევზი ცისარტყელა კალმახი. მსოფლიოს უღრმესი ტბების სია ადამს-ლეიკი — ინფორმაცია (ინგლისური)
თოიდებალდი

თოიდებალდი ან თეუდებალდი (გერმ. Theudebald ან Theudowald, ფრანგ. Thibaut ან Théodebald; დ. 535 — გ. 555) — ფრანკთა მეფე მეროვინგების დინასტიიდან. მართავდა ავსტრაზიას 548-555 წლებში. თოიდებერტ I-სა და დეოტერიას ვაჟი. ტახტზე ასვლისას მხოლოდ ცამეტი წლის იყო და მალევე დასნეულდა, თუმცა დიდგვაროვანთა მიერ მამამისის მმართველობისადმი პატივისცემის გამო მისი მცირეწლოვნობის პერიოდში მშვიდობა არ დარღვეულა. თოიდებალდი დაქორწინდა ვალდრადაზე, ლანგობარდების მეფის, ვახოს ქალიშვილსა და მამამისის მეორე ცოლის დაზე. ამ ქორწინებამ გაამყარა ალიანსი ავსტრაზიასა და ლანგობარდიას შორის. Grégoire de Tours (trad. Robert Latouche), Histoire des Francs, coll. « Les Classiques de l'histoire au Moyen Âge, 27-28 », Les Belles Lettres, Paris, 1963, 2 tomes, réédition 1995. Marius d'Avenches, Chronique, collection « Sources de l'Histoire », éditions Paléo, 2006 ISBN-284909207X. Agathias (trad. Pierre Maraval), Histoires, Guerres et malheurs du temps sous Justinien, Les Belles Lettres, Paris, 2007 ISBN-2-251339-50-7. ↑ გრიგოლ ტურელი, „ფრანკთა ისტორია“, წიგნი III, გვ. 27
ნეჯდი

ნეჯდი ან ნიჯდი (არაბ. نجد) — ისტორიული რეგიონი ცენტრალურ საუდის არაბეთში. ნეჯდი მიიჩნევა ვაჰაბიზმის წარმოშობის ადგილად. ნეჯდი ცნობილია ისლამის პურიტანული ინტერპრეტაციით. რეგიონის მოსახლეობის უმეტესობა არის ვაჰაბისტი. ქვეყნის მოსახლეობის 28% ცხოვრობს ამ რეგიონში. ნეჯდი დაყოფილია შემდეგ პროვინციებად: ჰაილი, ელ-ქაზიმი და ერ-რიადი. რეგიონის ეკონომიკის ყველაზე დიდი დარგია მატყლის დაუმუშავებელი ქსოვილის წარმოება. თიჰამა ჰიჯაზი ვიკისაწყობში არის გვერდი თემაზე: ნეჯდი ↑ Demography of Religion in the Gulf. Mehrdad Izady (2013). ↑ Saudi Arabia Population Statistics 2011 (Arabic). დაარქივებულია ორიგინალიდან — 2013-11-15. ციტირების თარიღი: 2014-06-03. ↑ Prothero, G. W. (1920). Arabia. London: H.M. Stationery Office, გვ. 99.
აბუს მთა

აბუს მთა ან გურუ-სიკარი (დავ. माउंट आबू,) — არავალის ქედის უმაღლესი მწვერვალი. მისი სიმაღლეა 1722 მ. XII საუკუნიდან ეს არის ჯაინიზმის რელიგიური მოძრაობის ცენტრი. მთა ცნობილია ტაძართა კომპლექსებით: ვიმალა-ვასაი, ნემინატჰა და ადინატჰა. ტაძრები საინტერესოდ გამოიყურება თავისი თეთრი ქვის ფერში გადაწყვეტილი ინტერიერებით, ჯაინისტური ქანდაკებებით და სხვა. ქართული საბჭოთა ენციკლოპედია, ტ. 1, თბ., 1975. — გვ. 43. ჯაინ კ.ხ. „რაჯასტანის ანტიკური ციხეები და ქალაქები“. დელი. 1972.
არიავარტა

არიავარტა (Āryāvarta, आर्यावर्त, „არიელთა სამყოფელი“) — ჩრდილოეთ ინდოეთის სახელწოდება კლასიკურ სანსკრიტულ ლიტერატურაში. „მანი–სმრიტი“ გვაზლევს დაზუსტებულ ადგილა ამ სახელწოდების ქვეშ — „მიწა ჰიმალაებსა და ვინდჰიას, აღმოსავლეთისა და დასავლეთის ზღვებს შორის“ (2.22). „ვასიშტჰა–დჰარამასუტრას“ თანახმად (I.8-9 и 12-13), არიავარტა მდებარეობს აღმოსავლეთით იმ ადგილიდან, სადაც მდინარე სარასვატი იკარგება უდაბნოში, კალაკავანიდან დასავლეთით, პატიატრას მთიდან და ვინდჰიადან ჩრდილოეთით და ჰიმალაებიდან სამხრეთით. ზოგიერთი ლიტერატურა კიდევ უფრო აზუსტებს გეოგრაფიულ ადგილს, კერძოდ, მინიშნებულია, რომ არიაბარტა მდებარეობს მდინარეების განგისა და ჯამუნას შუამდინარეთში. ზოგიერთ დჰარმასუტრაში აღწერილია გამოსყიდვის რიტუალი, რომელიც უნდა შეესრულებინათ არიელებს არიავარტას საზღვრების გადაკვეთისას. კანე, პანდურანგ ვამან: დჰარმასუტრას ისტორია: (ძველი და შუა საუკუნეების რელიგიური და სამოქალაქო სამართალი) ბანდარკარის აღმოსავლეთმცოდნეობის ინსტიტუტი, როონა (1962—1975) შტეინი, ბ; 2010: ინდოეთის ისტორია (2 წიგნად), ISBN 978-1-4051-9509-6. საგანმანათლებლო, სოციალური და რელიგიური ორგანიაზაცია
ჰელ ჰოლბრუკი

ჰელ ჰოლბრუკი (ინგლ. Hal Holbrook; დ. 17 თებერვალი, 1925 — გ. 23 იანვარი, 2021) — ამერიკელი მსახიობი. მის ცნობილ როლებს მიეკუთვნება აბრაამ ლინკოლნის როლი 1976 წლის სატელევიზიო სერიალში „ლინკოლნი“, აგრეთვე 2007 წლის ფილმი „ველურ პირობებში“, რომლისთვისაც დაიმსახურა ოსკარის ნომინაცია. ვიკისაწყობში არის გვერდი თემაზე: ჰელ ჰოლბრუკი ჰელ ჰოლბრუკი კინოფილმების ინტერნეტ-მონაცემთა ბაზაში ჰელ ჰოლბრუკი ბიბლიოთეკის WorldCat კატალოგში
ოქროს გლობუსის 28-ე დაჯილდოება

ოქროს გლობუსის 28-ე დაჯილდოება გაიმართა 1971 წლის 5 თებერვალს. მასში მონაწილეობა მიიღო 1970 წელს გამოსულმა კინო და ტელენამუშევრებმა. ოფიციალური საიტი